UN MARCHAND DE PARIS. 
345 
collecteurs et autres personnes ayant tenu le party de la Religion 
prétendue Réformée durant les derniers et précédents troubles ès 
gouvernemens et diocèses de Guienne et Languedoc, pour par nostre 
frère jouir de l’efïect et contenu en icelluy jusques à la concurrance 
de la somme de cinquante mil escus. Toutefois, aucuns des d. 
recepveurs, fermiers, collecteurs et autres qui ont prins et levé les d. 
deniers, fruicts, marchandises et autres choses qui estoient destinées 
pour le soustien de la guerre du d. party, en haine de ce que nous en 
aurions faict don à nostre d. frère, refusent à présent payer ce qu’est 
par eulx légitimement deu, et le veulent à eulx approprier pour, en 
ce faisant, frustrer nostre frère de la grâce et liberté que nous luy en 
aurions sur ce faicte ; A quoy, désirant pourveoir, et subvenir à nostre 
frère en cest endroict pour la proximité du sang dont il nous attouche 
et appartient, Avons de nostre artenie, science, pleine puissance et 
auctorité Royal, Dict, déclaré, voulu et ordonné, disons, déclarons, 
voulons et ordonnons et nous plaict que nostre d. frère le Roy de 
Navarre jouisse de l’efïect et contenu en icelluy; et que les commis¬ 
sions qui ont esté par luy baillées aux conseillers qu’il a députés pour 
l’examen et audition des comptes et liquidation des d. deniers, fruicts 
et autres choses, soient pareille force et vertu que sy nous mesmes les 
avions faictes expédier du grand seau de nostre chancellerie; Et les¬ 
quelles, en tant que besoing est ou seroit, avons validées et autori¬ 
sées, validons et autorisons, ensemble toutes procédure faicte par les 
d. députés, comme s’ils en auroient plus ample commissions de nous. 
Voulons pareillement que tous recepveurs, fermiers, exacteurs, col¬ 
lecteurs et commis qui sont ou seront cy après commis, tiennent 
redevables des dits deniers, fruicts, marchandises et autres choses 
prinses et levées durant les derniers et précédents troubles, et mesmes 
lesdicts fermiers pour les fruicts pris, levés et cullys avant le 
17 me septembre dernier passé, soient tenus et contraincts au paye¬ 
ment d’iceulx par toutes voies deues et raisonnables, le solvable poul¬ 
ie non solvable et comme pour nos propres deniers et affaires, No¬ 
nobstant que les termes de payemens des d. affermes ne fussent es- 
cheues que le mois d’octobre en suivant, comme il est plus expressé¬ 
ment porté par nostre édict de pacification, et toute opposition et 
appellation quelconque, et sans préjudice d’icelles pour lesquelles ne 
voulons estre différé. La cognoissance desquelles avons intérditte à 
toutes nos cours de parlement, baillifs, sénéchaulx, gens tenant nos 
sièges présidiaulx et autres nos juges quelconques et icelle renvoyée 
et renvoyons à nostre grand Conseil où les causes de nostre frère sont 
commises, combien que les quatre mois passés portés par l’édict de 
pacification soient expirés, que ne voulons nuire ne préjudicier à nos¬ 
tre frère, ny aux dicts commissaires en aucune sorte et manière que 
ce soit, dont les avons dispensé et relevé, dispensons et relevons par 
